Publication: Magyar Közlöny
Issue: MK-1998-42 (Year: 1998, Number: 42)
Era: 1990-2004
Section: Az Alkotmánybíróságról szóló 1989. évi XXXII. törvény (a továbbiakban: Abtv.) 42. §-ában foglalt rendelkezés alapján az Alkotmánybíróság által megsemmisített jogszabályi rendelkezés általános szabályként a határozat
Paragraph Index: 1053

(4) bekezdése azonban lehetőséget ad arra, hogy az Alkotmánybíróság ettől eltérően határozza meg az alkotmányellenes jogszabály hatályon kívül helyezését, ha ezt a jogbiztonság, vagy az eljárást kezdeményező különösen fontos érdeke indokolja. A Legfőbb Ügyészség tájékoztatása szerint a Kr. 11. §-a alapján közel 150 ügyben indult szabálysértési eljárás, az ügyek többségében az eljárás folyamatban van, azonban mintegy 15 ügyben a felelősséget megállapítva pénzbírságot szabtak ki. Ezekben az ügyekben a pénzbírság meg nem fizetése esetén felmerül a pénzbírság elzárásra való átváltoztatásának a lehetősége. Ezeket a tényeket figyelembe véve az Alkotmánybíróság úgy ítélte meg, hogy a jogbiztonság követelménye és az eljárás alá vont állampolgárok jogainak védelme a törvénysértő rendelkezés — hatálybalépésének időpontjára — visszaható hatályú megsemmisítését indokolja. Dr. Ádám Antal s. k., Dr. Holló András s. k., alkotmánybíró előadó alkotmánybíró Dr. Kilényi Géza s. k., alkotmánybíró Alkotmánybírósági ügyszám: 1407/H/1997—2. Az Alkotmánybíróság 20/1998. (V. 22.) AB határozata A MAGYAR KÖZTÁRSASÁG NEVÉBEN! Az Alkotmánybíróság önkormányzati rendeleti előírás alkotmányellenességének vizsgálata és megsemmisítése iránt benyújtott indítvány alapján meghozta a következő határozatot: Az Alkotmánybíróság megállapítja, hogy a Pécs Megyei Jogú Város Közgyűlése által a közterületek használatáról alkotott 1997. évi 13. számú rendelet közterület-használati díjmértékeket meghatározó 2. számú mellékletének XVIII. sorszámú rendelkezése alkotmányellenes, ezért azt — 1998. szeptember 30-i hatállyal — megsemmisíti. Az Alkotmánybíróság ezt a határozatát a ben közzéteszi. INDOKOLÁS

Source: https://magyarkozlony.hu/hivatalos-lapok/f65531640d9131f0f6c48806bea0f01115e27683/dokumentumok/1f46443b7e671282590abcb62e5b44b59c6dff84/letoltes